**Hariduslike erivajadustega õpilaste õppe koordineerija (HEVko) kompetentsid**

**Väärtused**

|  |
| --- |
| *Vajalikud teadmised*:   1. väärtuskasvatus; 2. uskumused; 3. motivatsioon. |

Väärtuste jagamine

|  |
| --- |
| *Tegevusnäitajad*:   1. peab lugu tervislikust eluviisist ning suunab õppijaid tervislikult toituma ja väljas liikuma; 2. väärtustab rohelist mõtteviisi ning kasvatab õppijates säästlikkust ja keskkonna hoidmist; 3. hindab koostöövõimet ning toetab õppijate ühist tegutsemist; 4. kohtleb õppijaid õiglaselt ja kasvatan õppijates hoolivat käitumist üksteise suhtes. |

Valmisolek muutusteks

|  |
| --- |
| *Tegevusnäitajad*:   1. huvitub ühiskonnas toimuvast ja arutleb koos õpilastega oluliste teemade üle; 2. on kursis ajakohase õpikäsitlusega, rakendab oma töös õppijakeskset lähenemisviisi; 3. väärtustab loovust ja annab õpilastele võimalusi oma ideid teostada; 4. kasutab digimaailma võimalusi. |

**Õppe- ja kasvatusprotsesse korraldamine**

|  |
| --- |
| *Vajalikud teadmised*:   1. tööks vajalike õigusaktide tundmine; 2. lapse füüsiline, psüühiline, emotsionaalne, kõlbeline ja sotsiaalne areng; 3. ealised erinevused (kõne, taju, mõtlemine, loovuse areng ja sotsiaalsed oskused; 4. arengupsühholoogia; 5. hariduslikud erivajadused; 6. õppimist toetav hindamine; 7. keskkonna mõju grupile; 8. esmaabi andmine. |

Töö dokumentidega

|  |
| --- |
| *Tegevusnäitajad*:   1. jälgib dokumentatsiooni täitmist ning täiendamist; 2. komplekteerib koolivälisele nõustamismeeskonnale materjalid ja edastab direktorile allkirjastamiseks; 3. edastab õpilastele rakendatud tugimeetme direktorile kinnitamiseks, täidab EHISe registrit; 4. valmistab ette käskkirjad õpiabirühma vastuvõtmiseks ja väljaarvamiseks ning individuaalse õppekava (IÕK) rakendamiseks; 5. täidab õpilase individuaalse arengu jälgimise kaarte (ÕIK); 6. saadab välja tugimeetmete rakendamise teatised vanematele allkirjastamiseks. |

Kavandamine

|  |
| --- |
| *Tegevusnäitajad*:   1. teeb õpetajale, vanemale ja direktorile ettepanekuid edasiseks pedagoogiliseks tööks, arengut toetavate meetmete rakendamiseks või täiendavate uuringute läbiviimiseks; 2. suunab tuge vajavate õpilaste õppe ja arengu toetamiseks vajalikku koostööd õpetajate ja tugispetsialistide vahel; 3. koordineerib IÕK koostamist, kooskõlastab selle vanemaga; 4. teeb vanematele, kolleegidele ja direktorile ettepaneku õppija suunamiseks õpiabirühma/IÕK rakendamiseks. |

Keskkonna loomine ja arengu toetamine

|  |
| --- |
| *Tegevusnäitajad*:   1. koordineerib tugisüsteemi koostööd koolis ja väljaspool kooli; 2. kutsub kokku tugimeeskonna koosolekud, tugimeetmete rakendamise ja tulemuslikkuse hindamise ümarlauad; 3. toetab õpetaja professionaalset arengut, korraldab õpitube ja seminare; 4. toetab ja juhendab õpetajaid tuge vajavate õpilaste väljaselgitamisel; 5. selgitab välja õppija reaalse ja lähima arenguvalla, toetudes pedagoogilis-psühholoogilistele uurimistulemustele ja hindamisskaaladele; 6. juhendab ja nõustab õpetajaid IÕK ja ÕIK koostamisel ja täitmisel; 7. nõustab töötajaid õppe- ja kasvatustööd puudutavates küsimustes; 8. oskab anda esmaabi. |

Seire ja tagasiside

|  |
| --- |
| *Tegevusnäitajad*:   1. vaatleb tunde ja analüüsib neid õpetajaga lähtuvalt kokkulepitud eesmärgist; 2. jälgib rakendatud tugimeetmete (õpiabirühm, IÕK, KÄT, tugispetsialisti teenus jm) tõhusust, fikseerib tulemused ÕIKis; 3. analüüsib õppija arengu kirjeldusi ja teisi õppija arengut kajastavaid dokumente, annab soovitusi nende täiendamiseks; 4. selgitab vanematele ja kolleegidele teiste erialaspetsialistide hinnanguid, diagnoose, kirjeldusi arusaadavalt. |

**Panustamine organisatsioonikultuuri**

|  |
| --- |
| *Vajalikud teadmised*:   1. organisatsioonikultuur 2. juhtimine 3. kommunikatsioon |

Osalemine arendustegevuses

|  |
| --- |
| *Tegevusnäitajad*:   1. on teadlik kooli arengukavas püstitatud eesmärkidest; 2. on läbi töötanud kooli õppekava; 3. panustab kooli dokumentide loomisse; 4. kuulub kooli nõukotta; 5. juhib tugimeeskonna tööd; 6. osaleb kooli arendusmeeskonna töös; 7. osaleb õppenõukogu töös; 8. osaleb nõupidamistel (nädala tervitus, koosolekud, ümarlauad jt); 9. täidab tööandja korraldusi; 10. osaleb töötajate ühistes ettevõtmistes; 11. panustab kooli sündmuste korraldamisse ja osaleb nendel, toetab kogukonna ettevõtmisi. |

Koostöö

|  |
| --- |
| *Tegevusnäitajad*:   1. töötab õppijate ja kolleegidega välja õpikeskkonna käitumisreeglid ja jälgib nende täitmist; 2. kaasab õppijaid, kolleege ja vanemaid sotsiaalsete probleemide lahendamisel; 3. teeb koostööd kooli tugispetsialistidega, vajadusel kutsub kokku ümarlaua; 4. teeb koostööd õpetajatega koolikohustuse täimise hindamisel; 5. aitab kolleege tuge vajavate õpilaste vajaduste kaardistamisel ja õpikeskkonna kohandamisel; 6. teeb juhtkonnale ja õpetajatele ettepanekuid õppijate arengu paremaks toetamiseks; 7. asendab vajadusel kolleegi; 8. peab korda vastavalt korrapidamise graafikule. |

Kommunikatsioon

|  |
| --- |
| *Tegevusnäitajad*:   1. suhtleb vanematega Stuudiumi kaudu; 2. loob ja hoiab usaldusväärset kontakti lapse, vanema ja koolipersonaliga; 3. annab õppijatele, vanematele ja kolleegidele asjakohaseid ja hinnanguvabu sõnumeid; 4. otsustab vastavalt õppija parimatele huvidele, seadusandlusele ja tööeetikale, millist informatsiooni jagada kolmandate osapooltega. 5. teeb koostööd õppija vanemate ning spetsialistidega, osalen võrgustikutöös. |

**Enesearendamine**

|  |
| --- |
| *Vajalikud teadmised*:   1. refleksioon 2. vaimne tervis |

Töö analüüsimine

|  |
| --- |
| *Tegevusnäitajad*:   1. kogub kolleegidelt andmeid oma tegevuse kohta ja arvestab nendega; 2. analüüsin oma tööd ja arenguvajadusi; 3. oskan tagasisidet vastu võtta, arvestan sellega; 4. kavandan muutused lähtuvalt probleemidest, lahendan probleeme tulemuslikult; 5. märkab oma õnnestumisi ja premeerib ennast; 6. kasutab kooli poolt pakutud võimalusi enesearenguks (õpitoad, koolitused); 7. vastutab iseenda töösuutlikkuse ja kompetentsuse piiridest teadlik olemise eest; 8. kasutab oma töös usaldusväärseid ning tõenduspõhiseid meetodeid; 9. täiendab end regulaarselt erialastel koolitustel, osalen seminaridel ja konverentsidel; 10. hoiab end kursis tööd puudutavate õigusaktide ja tööalaste uuendustega ning arvestab nendega oma töös; 11. mõtestab oma rolli hariduslike erivajadustega õpilaste õppe koordineerijana. |

Oma füüsilise ja vaimse heaolu tagamine

|  |
| --- |
| *Tegevusnäitajad*:   1. pühendab 50% oma tööajast vahetutele tööalastele kontaktidele ning 50% tööks dokumentidega ning erialaseks arendustegevuseks ja enesetäiendamiseks. 2. kannab hoolt oma füüsilist, vaimset ja emotsionaalset tervise eest; 3. juhib oma emotsioone ja käitumist; 4. tegutseb tasakaalu hoidmise nimel, optimeerides oma aja- ja energiakulu; 5. otsib vajadusel abi kolleegidelt või tugimeeskonnalt; 6. osaleb vajadusel kovisioonis ning supervisioonigruppides; 7. märkab kolleegide edusamme ja tunnustab neid. |

Hindamiskriteeriumid

|  |  |  |  |  |  |
| --- | --- | --- | --- | --- | --- |
|  | **E** | **D** | **C** | **B** | **A** |
| TEADMISED | Teadmised on vähesed või lünklikud, seetõttu on neid raske rakendada. | Omab vajalikke teadmisi, kuid on nende rakendamisel ebakindel. | Omab vajalikke teadmisi ja rakendab neid. | Rakendab teadmisi ja hoiab ennast kursis uuemate lähenemistega. | Hoiab ennast kursis uuemate lähenemistega ja katsetab uut. |
| PRAKTIKA | Teostab tegevused osaliselt, ootab abi. | Teostab tegevused, vajadusel küsib abi. | Teostab tegevused iseseisvalt. | Teostab tegevused iseseisvalt ja professionaalselt. | Teostab tegevused professionaalselt ja suure pühendumusega. |
| ENESE-  KRIITIKA | On raskusi puuduste märkamisel ja tunnistamisel. | Vajab, et keegi aitaks märgata puudusi ja juhendaks nende kõrvaldamisel. | Märkab oma puudusi, kuid vajab juhendamist nende kõrvaldamisel. | Märkab oma puudusi ja kõrvaldab need iseseisvalt. | Püüab vältida puudusi, nende esinemisel kõrvaldab need iseseisvalt. |
| PANUS KOOLI ARENGUSSE |  |  |  | Juhendab kolleege või jagab kogemusi õpiüritusel. | Juhendab kolleege või jagab kogemusi õpiüritusel ning jagab oma valmistatud materjale. |
| PANUS  HARIDUSSE |  |  |  |  | Koolitab ja juhendab kolleege väljaspool kooli või avaldab erialaseid tekste. |